钦定古今图书集成/方舆汇编/职方典/第1508卷 > 蒙化府土司考 通志
## 钦定古今图书集成/方舆汇编/职方典/第1508卷 > 蒙化府土司考 通志

土知府

元时，左青罗为顺宁府同知。传至禾，为九部火头、顺宁司通事。明洪武中，归顺，仍为火头。后官兵征高大惠等，逃窜，禾招谕遂降，因授知州。永乐中，左伽以兵与麓川战于大侯州，以功累陞中宪大夫、临安府知府，掌州事。正统中，晋州为府，遂实授知府，沿至左近。嵩死，子星海袭。

皇清平滇，星海投诚，仍授世职。子世瑞袭。

漾濞驿土官尹义，明初从征佛光寨，授驿丞。今革除。